ORDONANTA DE URGENTA nr 130 din 12 noiembrie 2007 pentru modificarea si completarea Legii nr 17/1990 privind regimul juridic al apelor maritime interioare, al marii teritoriale, al zonei contigue si al zonei economice exclusive ale României Forma sintetica la data 22-Aug-2012 Acest act a fost creat utilizând tehnologia SintAct(r)-Acte Sintetice SintAct(r) si tehnologia Acte Sintetice sunt marci înregistrate ale Wolters Kluwer (la data 18-May-2008 actul a fost aprobat de Legea 102/2008 ) Având în vedere faptul ca România, în calitate de stat membru, avea obligatia de a transpune în legislatia nationala prevederile Directivei Parlamentului European si a Consiliului nr 2005/35/CE privind poluarea cauzata de nave si introducerea unor sanctiuni în caz de infractiuni pâna la 1 aprilie 2007, în scopul garantarii ducerii la îndeplinire a obligatiilor României rezultate din Tratatul de aderare si din prevederile Tratatului instituind Comunitatea Europeana privitoare la obligatia ce incumba statului român de a comunica masurile nationale de executare catre Comisia Europeana, tinând cont de faptul ca neîndeplinirea sau îndeplinirea necorespunzatoare a acestor obligatii vor avea ca efect declansarea de catre Comisia Europeana a procedurilor de sanctionare a României, în considerarea faptului ca aceste elemente vizeaza interesul public si constituie situatii extraordinare a caror reglementare nu poate fi amânata, în temeiul art 115 alin (4) din Constitutia României, republicata, Guvernul României adopta prezenta ordonanta de urgenta Art I Legea nr 17/1990 privind regimul juridic al apelor maritime interioare, al marii teritoriale, al zonei contigue si al zonei economice exclusive ale României, republicata în Monitorul Oficial al României, Partea I, nr 765 din 21 octombrie 2002, se modifica si se completeaza dupa cum urmeaza: 1 La articolul 47 alineatul (1), dupa punctul 2 se introduc patru noi puncte, punctele 3-6, cu urmatorul cuprins: "3 prin Conventia Marpol 73/78 se întelege Conventia internationala din 1973 pentru prevenirea poluarii de catre nave, modificata prin Protocolul încheiat la Londra la data de 17 februarie 1978, la care România a aderat prin Legea nr 6/1993, în versiunea sa actualizata; 4 prin deversare se întelege orice evacuare provenita de la o nava, oricare ar fi cauza acesteia, conform definitiei prevazute la art 2 din Conventia Marpol 73/78; 5 prin nava se întelege orice constructie maritima, indiferent de pavilion, inclusiv ambarcatiunile cu aripi portante, vehiculele cu perna de aer, submersibilele, mijloacele plutitoare si platformele fixe sau plutitoare; 6 prin substante poluante se întelege substantele prevazute în anexele I (Hidrocarburi) si II (Substante lichide nocive în vrac) la Conventia Marpol 73/78 " 2 Dupa articolul 48 se introduc opt noi articole, articolele 481-488, cu urmatorul cuprins: "Art 481 (1) Deversarea de substante poluante de pe o nava în: a) apele maritime interioare, acvatoriile porturilor, în care se aplica Conventia Marpol 73/78; b) marea teritoriala; c) zona economica exclusiva sau într-o zona echivalenta stabilita în conformitate cu dreptul international; d) marea libera se pedepseste cu închisoare de la doua luni la 2 ani sau cu amenda (2) Fapta prevazuta la alin (1), savârsita din culpa, se pedepseste cu închisoare de la o luna la 6 luni sau cu amenda (3) Fapta prevazuta la alin (1) care a cauzat o deteriorare semnificativa a calitatii apelor sau prejudicii semnificative vietii marine se pedepseste cu închisoare de la 1 an la 7 ani (4) Fapta prevazuta la alin (3), savârsita din culpa, se pedepseste cu închisoare de la 6 luni la 3 ani sau cu amenda (5) Daca faptele prevazute la alin (1)-(4) au cauzat si afectarea integritatii corporale sau decesul uneia sau mai multor persoane, se aplica regulile privind concursul de infractiuni (6) Maximul special al pedepsei amenzii pentru faptele prevazute la alin (1)-(5) savârsite de o persoana juridica în cadrul unui grup infractional organizat în sensul Legii nr 39/2003 privind prevenirea si combaterea criminalitatii organizate sau în conditiile prevazute de art 323 din Codul penal, republicat, cu modificarile si completarile ulterioare, este de 2 000 000 lei Art 482 În masura în care nu contravine prevederilor dreptului international, jurisdictia penala a României se aplica si pentru faptele prevazute la art 481 savârsite de pe nave straine: a) în zona economica exclusiva a României sau într-o zona echivalenta stabilita în conformitate cu dreptul international; b) în afara teritoriului României si a zonei economice exclusive, dar care au cauzat sau risca sa cauzeze poluare pe teritoriul sau ori în zona sa economica exclusiva, iar nava se afla în mod voluntar într-un port sau terminal în larg al României; c) în marea libera, iar nava se afla în mod voluntar într-un port sau terminal în larg al României Art 483 (1) În aplicarea art 230 alin 1 din Conventia Natiunilor Unite asupra dreptului marii, încheiata la Montego Bay (Jamaica) la 10 decembrie 1982, ratificata prin Legea nr 110/1996, faptele prevazute la art 481 savârsite de pe o nava straina în afara teritoriului României se pedepsesc cu amenda în cazurile în care jurisdictia penala a României se aplica conform regulilor de drept intern sau international (2) În aplicarea art 230 alin, 2 din Conventia Natiunilor Unite asupra dreptului marii, încheiata la Montego Bay (Jamaica) la 10 decembrie 1982, faptele prevazute la art 481 alin (1), (2) si (4) savârsite de pe o nava straina în marea teritoriala a României se pedepsesc cu amenda Art 484 (1) Nu intra sub incidenta art 481 si 483 deversarile de substante poluante care provin de la navele de razboi, de la navele de razboi auxiliare, precum si de la alte nave apartinând statului român ori altui stat sau exploatate de acesta si utilizate în momentul deversarii exclusiv pentru un serviciu public, necomercial (2) Nu intra sub incidenta art 481 si 483 deversarile de substante poluante care au fost produse în conditiile prevazute de regulile 9, 10,11 lit a) sau de Regula 11 lit c) din anexa nr I ori Regula 5 sau Regula 6 lit a) si c) din anexa nr II la Conventia Marpol 73/78 (3) Nu intra sub incidenta art 481 si 483 faptele savârsite de proprietar, de comandant sau de echipajul navei, care actioneaza sub autoritatea comandantului, daca deversarea de substante poluante a fost produsa în conditiile prevazute de Regula 11 lit b) din anexa nr I sau de Regula 6 lit b) din anexa nr II la Conventia Marpol 73/78 Art 485 (1) În cazul în care Autoritatea Navala Româna constata savârsirea unei infractiuni prevazute de prezenta lege sau are cunostinta de riscul savârsirii unei asemenea infractiuni care cauzeaza ori poate cauza o poluare iminenta, trebuie sa informeze de îndata celelalte state membre susceptibile de a fi expuse acestor prejudicii, precum si Comisia Europeana (2) În cazul în care Autoritatea Navala Româna constata savârsirea unei infractiuni prevazute de prezenta lege sau are cunostinta de riscul savârsirii unei asemenea infractiuni, care poate fi supusa jurisdictiei unui alt stat membru, trebuie sa informeze de îndata respectivul stat membru cu privire la aceasta (3) Autoritatea Navala Româna notifica de îndata statului de pavilion al navei sau oricarui alt stat în cauza masurile luate în aplicarea prevederilor prezentei legi Art 486 (1) În cazul infractiunilor care atrag competenta mai multor state membre, România, prin autoritatile centrale competente, va coopera cu statele membre implicate, în special în ceea ce priveste stabilirea conditiilor de urmarire penala, precum si a normelor privind asistenta judiciara reciproca (2) Autoritatea publica centrala pentru protectia mediului informeaza Secretariatul general al Consiliului cu privire la decizia României de a aplica jurisdictia sa penala pentru infractiunile prevazute de prezenta lege, savârsite de unul dintre resortisantii sai, în cazul în care acestea pot fi pedepsite penal la locul în care au fost savârsite sau în cazul în care locul în care au fost savârsite nu intra sub nicio jurisdictie teritoriala, precum si pentru infractiunile savârsite în beneficiul unei persoane juridice al carei sediu social este situat pe teritoriul sau Art 487 Se desemneaza Autoritatea Navala Româna ca punct de contact, în special în vederea schimbului de informatii prevazute la art 485 Aceasta va transmite Comisiei Europene datele sale de contact Art 488 În cazul infractiunilor prevazute la art 481, constatarea savârsirii acestora si cercetarea penala se efectueaza de catre personalul împuternicit al Autoritatii Navale Române " 3 La articolul 49 alineatul (1), litera b) se modifica si va avea urmatorul cuprins: "b) aducerea ilegala în tara, în scopul deversarii, aruncarii sau scufundarii în apele maritime interioare, în marea teritoriala sau în zona economica exclusiva a României sau al degajarii în atmosfera de deasupra acestora, de pe nave sau de pe alte instalatii plutitoare sau fixe, de pe aparate de zbor ori vehicule submersibile, de substante ori deseuri nedegradabile, toxice, radioactive, hidrocarburi sau alte substante nocive, daunatoare sau periculoase pentru sanatatea oamenilor ori pentru flora si fauna marii, ori de alte reziduuri sau materiale care pot sa produca pagube tarmului românesc ori sa creeze obstacole în calea utilizarii legitime a marii, inclusiv în scopuri turistice;" 4 Dupa articolul 60 se introduce mentiunea privind transpunerea normelor comunitare, cu urmatorul cuprins: "Prezenta lege transpune art 2-5, 8 si 16 din Directiva Parlamentului European si a Consiliului nr 2005/35/CE privind poluarea cauzata de nave si introducerea unor sanctiuni în caz de infractiuni, publicata în Jurnalul Oficial al Uniunii Europene (JOUE) nr L 255 din 30 septembrie 2005 " Art II La alineatul (2) al articolului 92 din Legea apelor nr 107/1996, publicata în Monitorul Oficial al României, Partea I, nr 244 din 8 octombrie 1996, cu modificarile si completarile ulterioare, literele b) si c) se abroga -****- PRIM-MINISTRU CALIN POPESCU-TARICEANU Contrasemneaza: Ministrul mediului si dezvoltarii durabile, Attila Korodi p Ministrul transporturilor, Barna Tanczos, secretar de stat Ministrul internelor si reformei administrative, Cristian David Ministrul afacerilor externe, Adrian Mihai Cioroianu Publicat în Monitorul Oficial cu numarul 780 din data de 16 noiembrie 2007 Forma sintetica la data 22-Aug-2012 Acest act a fost creat utilizând tehnologia SintAct(r)-Acte Sintetice SintAct(r) si tehnologia Acte Sintetice sunt marci înregistrate ale Wolters Kluwer 